প্রচারবিমুখ ইলোরা পারভীন সাত ভাইবোনের মধ্যে পঞ্চম। ১৯৯৮ সালে ইডেন মহিলা বিশ্ববিদ্যালয় কলেজ থেকে দর্শন বিষয়ে এমএ পাস করার পর জন্মভূমি নড়াইলের মাছিমদিয়ায় ফেরেন তিনি। ১৯৯৯ সালে তিনি কালিয়া উপজেলার খড়রিয়া গ্রামের মো. ফয়জুল্লাহ বিশ্বাসের সঙ্গে বিবাহবন্ধনে আবদ্ধ হন। পারিবারিক জীবনে দুই কন্যাসন্তানের জননী ইলোরা। তিনি তার শিল্পকর্মগুলো দর্শক তথা দেশের মানুষের সামনে আনুষ্ঠানিকভাবে তুলে ধরার ব্যবস্থা করতে পারেননি। ভবিষ্যতে এটাই তার স্বপ্ন।